
Parlamentul  României

Camera  Deputaţilor

Comisia pentru industrii si servicii






                 Bucureşti, 11.09.2007








                    Nr.23/258/2007
AVIZ

asupra proiectului de Lege pentru aprobarea Ordonanţei de urgenţă a Guvernului nr.41/2007 privind transmiterea unei suprafeţe de teren din domeniul public al statului şi din administrarea Institutului Naţional de Cercetare – Dezvoltare pentru Cartof şi Sfeclă de Zahăr Braşov, judeţul Braşov, în domeniul public al judeţului Braşov şi în administrarea Consiliului Judeţean Braşov, pentru realizarea obiectivului Aeroport Internaţional Braşov



În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată în procedură de urgenţă, pentru aviz care va fi transmis Comisiei pentru agricultură, silvicultură, industrie alimentară şi servicii specifice, cu proiectul de Lege pentru aprobarea Ordonanţei de urgenţă a Guvernului nr.41/2007 privind transmiterea unei suprafeţe de teren din domeniul public al statului şi din administrarea Institutului Naţional de Cercetare – Dezvoltare pentru Cartof şi Sfeclă de Zahăr Braşov, judeţul Braşov, în domeniul public al judeţului Braşov şi în administrarea Consiliului Judeţean Braşov, pentru realizarea obiectivului Aeroport Internaţional Braşov, transmis cu adresa nr. P.L.x 537 din 3 septembrie 2007 şi înregistrat la comisie sub nr. 23/258/04.09.2007.


Consiliul Legislativ a avizat favorabil proiectul de ordonanţă de urgenţă, cu nr.639/22.05.2007, cu observaţii şi propuneri preluate de iniţiator.



Proiectul a fost adoptat de Senat în şedinţa din 28 iunie 2007.



Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege în şedinţa din 11 septembrie 2007.



În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege.



Prin obiectul şi conţinutul său, proiectul de lege face parte din categoria legilor organice.



Potrivit art.75 din Constituţia României, republicată, Camera decizională pentru această proiect de lege este Camera Deputaţilor.

PREŞEDINTE,
Iulian Iancu
Consilier parlamentar, Viorica Petraşcu
Expert parlamentar, Isabela Robe

